Štatút súťaže

„The World needs Engineers”

(ďalej len Súťaž)

Tento štatút súťaže je dokumentom, ktorý záväzne upravuje pravidlá uvedenej súťaže.

**I. Vyhlasovateľ súťaže**

**Slovenská technická univerzita v Bratislave**Sídlo: Vazovova 5, 812 43 Bratislava 1  
Súčasť:  Materiálovotechnologická fakulta Slovenskej technickej univerzity v Bratislave so sídlom v Trnave  
Adresa:   Ulica Jána Bottu č.2781/25, 917 24 Trnava  
IČO: 00397687  
DIČ: 2020845255  
IČ DPH: SK 2020845255  
Štatutárny orgán: prof. Ing. Miroslav Fikar, DrSc., rektor STU  
Oprávnený na zastupovanie: prof. Ing. Miloš Čambál, CSc., dekan MTF STU  
Právna forma: verejná vysoká škola v zmysle zákona č.131/2002 Z.z. o vysokých školách a o zmene a doplnení niektorých zákonov  
(ďalej len „MTF STU“ alebo „Vyhlasovateľ“)

**II. Trvanie súťaže**

Súťaž trvá od zverejnenia do 30.06.2021, čo je posledný deň, kedy je si môže výherca prebrať cenu.

**III. Účastníci súťaže**

1. Účastníkom súťaže môže byť každá fyzická osoba s trvalým pobytom na území Slovenskej republiky, ktorá najneskôr ku dňu uskutočnenia súťaže dovŕšila vek 18 rokov (ďalej len „Účastník súťaže“) a ktorá splnia pravidlá súťaže, alebo osoba vo veku od 15-18 rokov ak jej k tomu dá písomný súhlas zákonný zástupca a tento bude doručený vyhlasovateľovi.
2. Zo súťaže sú vylúčené osoby, ktoré sú v pracovnom pomere alebo v pomere obdobnom pracovnému pomeru k Vyhlasovateľovi a zároveň̌ sa priamo podieľajú na ktorýchkoľvek nasledovných činnostiach súvisiacich s prevádzkovaním a organizovaním súťaže: príprava, spracovanie a vyhodnotenie údajov pre účely súťaže a určenie výhercov súťaže.
3. Zo súťaže bude vylúčená každá osoba, ktorá svoj výsledok v súťaži dosiahla v rozpore s dobrými mravmi alebo platnými právnymi predpismi, napríklad neoprávneným zásahom do mechanizmu súťažnej hry.
4. Ak sa preukáže, že osoba požívajúca výhody z tejto súťaže je osobou podľa bodu 2. tohto článku III., alebo sa zistí, že do súťaže nebola zaradená v súlade s podmienkami účasti, nárok tejto osoby na výhru zaniká a výhra bude odovzdaná osobe, ktorá bola vybraná ako náhradník. Osoba podľa prvej vety tohto bodu 4, čl. III je povinná uhradiť̌ škodu spôsobenú Vyhlasovateľovi.

**IV. Pravidlá súťaže**

**1. Mechanizmus súťaže**

1. Do súťaže bude zaradený každý Účastník súťaže, ktorý splnil podmienky účasti v súťaži (článok III a článok IV).
2. Aby mohol byť Účastník súťaže zaradený medzi súťažiacich, je potrebné dodržanie nasledovných pravidiel:
3. Účastník súťaže je študentom strednej školy a má 15 rokov a viac.
4. Účastník súťaže musí byť zaregistrovaný sa na: <https://forms.gle/SLED4fhNgjrvY24j8>
5. Ak má Účastník súťaže menej ako 18 rokov, bude potrebovať súhlas zákonného zástupcu (stačí ho podpísaný oskenovať (vzor nájdeš TU) a zaslať nám ho spolu až s riešením súťažnej úlohy).
6. Každá sekcia súťaže má svoje špecifické podmienky, ktoré je potrebné splniť, tieto sú uvedené na [www.mtf.stubs.sk/15258](http://www.mtf.stubs.sk/15258)
7. Riešenie súťažnej úlohy v danej sekcii je potrebné poslať najneskôr **do 15. 3. 2021 do 23:59**.

1. Spôsob doručenia riešenia súťažnej úlohy do súťaže:
2. Najneskôr týždeň pred uzatvorením súťaže, na e-mail Účastníka súťaže uvedený pri registrácii zašle vyhlasovateľ formulár, prostredníctvom ktorého nám Účastník súťaže zašle svoje riešenie súťažnej úlohy v príslušnej sekcii.
3. Účastník súťaže vyhlási, že riešenie súťažnej úlohy, ktoré posiela je jeho vlastná tvorba (a teda neporušil žiaden autorský zákon).
4. Účastník súťaže uvedie meno, priezvisko, email a pre sekcie Vývojár, Živoťák a Vedec aj prezývku, ktorú používa na FB.
5. Účastník súťaže uvedie názov strednej školy, ktorú navštevuje
6. Účastník súťaže priloží vyplnený súhlas s účasťou v tejto súťaži, podpísaný zákonným zástupcom (to iba v prípade, ak v termíne 15.3.2021 nebude mať Účastník súťaže 18 rokov). Vzor možno stiahnuť TU
7. Priebeh súťaže:

Súťažná úloha a priebeh súťaže je pre každú sekciu je zverejnený na: [www.mtf.stubs.sk/15258](http://www.mtf.stubs.sk/15258)

1. Sekcia Informatik:

O víťazovi rozhodne odborná komisia, ktorá bude hodnotiť vypracované algoritmy z pohľadu:

* 1. správnosti,
  2. efektívnosti riešenia (časové hľadisko),
  3. zrozumiteľnosti kódu (správne formátovanie, sémanticky správne zvolené názvy premenných a funkcií),
  4. miera použitých komentárov, resp. dokumentáciu k riešeniu

Hodnotenie komisiou bude prebiehať od **22.3.2021** do **12.4.2021.**

1. Sekcia Manažér:

O víťaznom tíme rozhodne komisia. Každý tím musí odprezentovať riešenie súťažných úloh prostredníctvom online meetingu. Detaily a link na meeting budú zaslané na emaily členov tímu, ktoré členovia tímu uviedli pri registrácii.

Prezentovanie pred odbornou komisiou a hodnotenie komisiou bude prebiehať od **22.3.2021** do **12.4.2021.**

1. Sekcie Vývojár, Živoťák a Vedec

Pre sekcie: **Vedec**, **Vývojár** a **Živoťák** je nutné vytvoriť aj poster s najdôležitejšími informáciami z tvojho riešenia súťažnej úlohy. Pričom poster bude zverejnený na FB stránke MTF STU.

Poster účastníka súťaže bude označený (nezabudnúť preto na FB vyhlasovateľa dať like a follow), bude uvedené jeho meno, priezvisko a škola, ktorú navštevuje.

O víťazovi rozhodne najvyšší počet lajkov v danej sekcii (pre každú sekciu to bude len jedno prvé miesto). Hlasovanie bude prebiehať 3 týždne t.j. od **22.3.2021** do **12.4.2021.**

1. Každý Účastník súťaže zapojením sa do súťaže vyjadruje svoj súhlas s pravidlami a podmienkami súťaže stanovenými týmto štatútom súťaže. MTF STU si vyhradzuje právo neodovzdať alebo odobrať výhru v prípade, ak výherca nesplnil alebo porušil ktorékoľvek z ustanovení tohto štatútu. MTF STU nehradí Účastníkovi súťaže žiadne náklady, ktoré mu vzniknú v súvislosti s výhrou alebo plnením podmienok tohto štatútu. MTF STU nenesie žiadnu zodpovednosť̌ za prípadné škody vzniknuté v súvislosti s výhrou.

**2. Výhra v súťaži**

**Súťažiaci – výhercovia**

1. Smartfón (sekcia **Informatik,** na základe daru TTSK venuje MTF STU) a Voucher na odpustenie poplatku za prijímacie konanie (venuje MTF STU)
2. GoPro kamera (Sekcia **Vývojár,** venuje Schaeffler, partner súťaže) a Voucher na odpustenie poplatku za prijímacie konanie (venuje MTF STU)
3. Elektrická kolobežka (Sekcia **Živoťák,** na základe daru TTSK venuje MTF STU) a Voucher na odpustenie poplatku za prijímacie konanie (venuje MTF STU)
4. Darčekové poukážky na Zľavomat v celkovej hodnote 300,- Eur a víkendový pobyt na chate po skončení korona krízy pre Sekciu **Manažér** **Z,** venuje Zľavomat a individuálny darca prostredníctvom MTF STU)
5. GoPro kamera (Sekcia **Vývojár,** na základe daru TTSK venuje MTF STU) a Voucher na odpustenie poplatku za prijímacie konanie (venuje MTF STU)

**Špeciálna cena pre jedného z účastníkov súťaže, bude vyžrebovaný zo súťažiacich, ktorí splnia podmienky súťaže:**

* Auto peugeot s plnou nádržou na víkend (venuje PSA Groupe, viaže sa na špecifické podmienky PSA Groupe, uplatniteľné po skončení korona krízy)

**Špeciálna cena pre stredné školy, bude vyžrebovaná škola, zo zoznamu škôl, na ktorých študujú súťažiaci, ktorí splnia podmienky súťaže:**

* 3D Tlačiareň (na základe daru TTSK venuje MTF STU)

**3. Výherca súťaže**

1. Výhercom súťaže sa stane Účastník súťaže vybraný podľa postupu uvedeného v článku IV.

**4. Oboznamovanie s výsledkami súťaže**

1. Víťazi cien budú oznámení v období od 19.4.2021 do 23.4.2021 (v prípade náhradníkov neskôr) cez sociálne siete MTF STU, cez web stránku MTF STU a cez e-mail, ktorý súťažiaci uviedol pri registrácii.
2. Ak výhercu nebude možné do 30.04.2021 do 14:00 hod. kontaktovať na telefónnom čísle alebo e-maile, ktoré uviedol v dotazníku, bude kontaktovaný náhradník.

**V. Spôsob odovzdania výhry**

1. Výhra môže byť uplatnená najskôr v deň jej oznámenia výhercovi, najneskôr do 30.06.2021.
2. Odovzdanie výhry prebehne podľa aktuálnej epidemiologickej situácie, osobne na pôde MTF, alebo poštou (ak vláda vydá zákaz vychádzania). Fakulta nehradí náklady spojené s dopravou do miesta sídla MTF.
3. V prípade Voucheru na odpustenie poplatku za prijímacie konanie, ak výherca nevyužije výhru do 31.03.2022 s podaním prihlášky na bakalárske štúdium na MTF STU so sídlom v Trnave pre akademický rok 2021/2022 alebo 2022/2023 nárok na jeho uplatnenie zaniká.
4. Za zdanenie vecnej výhry zodpovedá výherca. Podľa § 9 ods. 2 písm. m) zákona č. 595/2003 Z.z. o dani z príjmov v znení neskorších predpisov, je prijatá výhra v hodnote neprevyšujúcej 350,00 EUR od dane z príjmov oslobodená, t.j. suma výhry nad uvedenú sumu podlieha dani z príjmov a zároveň odvodu do zdravotnej poisťovne.

**VI. Súhlas so zverejnením osobných údajov**

1. Na účely zabezpečenia priebehu súťaže a určenia výhercov, je oprávneným záujmom Vyhlasovateľa spracúvať osobné údaje Účastníkov súťaže v rozsahu meno, priezvisko, adresa, kontaktné telefónne číslo, e-mailová adresa, ktoré je potrebné uviesť vo vyjadrení výhercu.
2. Súhlas so spracovaním osobných údajov V súlade s čl. 6 ods. 1 písm. a) Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a s § 13 ods. (1) písm. a) zákona č.18/2018 o ochrane osobných údajov (Zákon) týmto dávam súhlas Slovenskej technickej univerzite v Bratislave, Materiálovotechnologickej fakulte so sídlom v Trnave so spracovaním mojich osobných údajov v rozsahu: meno, priezvisko, e-mailový kontakt, telefón a adresa za účelom mojej účasti v súťaži "**The World needs Engineers**", ktorú organizuje Materiálovotechnologická fakulta STU so sídlom v Trnave, a prezentácie možností štúdia na MTF STU (informácie o veľtrhoch, DOD, podujatiach MTF STU, štúdiu a prijímacom konaní), a to na dobu neurčitú. Tento súhlas je možné kedykoľvek odvolať zaslaním písomnej žiadosti na adresu: Materiálovotechnologická fakulta v Trnave, Slovenská technická univerzita v Bratislave, Oddelenie Public relations, Ulica Jána Bottu č. 2781/25, 917 24 Trnava. Odvolanie súhlasu nemá vplyv na zákonnosť spracovania osobných údajov založeného na súhlase pred jeho odvolaním. Podmienky ochrany súkromia na STU sú zverejnené na webovom sídle STU na linke: <https://www.stuba.sk/sk/pracoviska/centrum-vypoctovej-techniky/podmienky-ochrany-sukromia-na-stu.html?page_id=12121>

**VII. Právo Vyhlasovatelia zmeniť Štatút súťažnej hry alebo zrušiť súťaž**

**1. Právo Vyhlasovateľa zmeniť Štatút alebo zrušiť súťaž:**

1. Vyhlasovateľ má právo zmeniť Štatút a/alebo zrušiť súťaž, najmä v prípadoch, ak by mu hrozila škoda.

**2. Spôsob zmeny Štatútu alebo zrušenia súťaže:**

1. Na účinnú zmenu Štatútu súťažnej hry alebo zrušenia súťaže sa vyžaduje, aby Vyhlasovateľ zverejnil tento údaj o zmene alebo zrušení na stránke <https://www.mtf.stuba.sk/152>58 alebo <https://www.mtf.stuba.sk/15226>

**VIII. Záverečné ustanovenia**

1. Štatút nadobúda účinnosť voči tretím osobám dňom verejného vyhlásenia súťaže na stránke <https://www.mtf.stuba.sk/15226>
2. Zo strany Vyhlasovatelia súťaže je zabezpečená ochrana osobných údajov Účastníkov súťaže v zmysle platných právnych predpisov.
3. Osoby, ktoré sa zúčastnia súťaže, vyjadrujú svoj súhlas so znením Štatútu.
4. V prípade rozporu ustanovení Štatútu týkajúcich sa súťažnej hry, príp. nejasností týkajúcich sa výkladu tohto Štatútu, Vyhlasovateľ vysvetlí resp. má právo na jednostrannú opravu nejasností v Štatúte.
5. Na právne vzťahy neupravené týmto Štatútom sa budú aplikovať príslušné ustanovenia zákona č. 40/1964 Zb. - Občiansky zákonník v platnom znení, ktoré sú svojím obsahom a účelom najbližšie.
6. V prípade akýchkoľvek sporov, ktoré vyplývajú z tejto súťaže, alebo ktoré vznikli v súvislosti s ňou, sa jednotliví účastníci a Vyhlasovateľ zaväzujú, že ich budú riešiť vzájomnými rokovaniami a dohodou.
7. Štatút je k dispozícii na stránke <https://www.mtf.stuba.sk/15226>
8. MTF STU si vyhradzuje právo na zmenu pravidiel súťaže.

V Trnave, dňa 13.01.2021

Materiálovotechnologická fakulta STU v Bratislave so sídlom v Trnave